alibayram/wikipedia-40-langs huggingface dataset:
اوزبيكيستان

جمهورية اوزبيكيستان (بالاوزبيكى:O‘zbekiston Respublikasi )بلد مالهاش سواحل فى من اسيا الوسطى كانت واحده من الجمهوريات اللى تبع الاتحاد السوفييتى السابق. ليها حدود مشتركه مع كازاخستان فى الغرب و الشمال ، و مع كيرجيزستان و طاجيكيستان فى الشرق ، و مع افغانيستان و توركمينيستان فى الجنوب.عدد السكان فيها 27,727,435 (2009).العاصمه بتاعتها طشقند.
اللغه الرسميه بتاعتها هى الاوزبيكى.

التاريخ 
اوزبيكيستان كلمة مكونة من مقطعين، الاول أوزبيك، و هيا كلمة بالتركي، معناها "سيد نفسه"، و هيا فى نفس الوقت اسم الشعب اللى ساكن المنطقة دي، و الكلمة التانية و هيا "ستان" و هيا كلمة فارسية معناها ارض، فيبقى معنى الكلمتين ارض الأوزبيك.أوزبيكستان تاريخها طويل، كانت دايماً جزء هام فى طريق الحرير التجاري، و سكنتها القوميتين التركية و الفارسية، قبل الاسلام كانت تابعة لدولة الجوك ترك. و بعد دخول الاسلام فى القرن التامن الميلادي سارت حته من الامبراطوريه الفارسيه السامانيه و بعدين فى وقت الامير تيمور لنك سارت مركز الامبراطوريه التركية التيموريه، و اللى عاصمتها سمرقند و فى اوائل القرن الستاشر غزوها الاوزبيك (قوميه عرقيه تبع قوميات الترك). فى القرن التسعتاشر ضموها الروس لامبراطوريتهم القيصريه و ورثها الاتحاد السوفييتى فى 1924 و بقا اسمها الجمهوريه الاوزبكيه الاشتراكيه السوفييتيه و اخيرا استقلت يوم 31 اغسطس 1991.

الاقتصاد 
الاقتصاد الاوزبيكيستانى بيعتمد بشكل اساسى على انتاج المواد الاوليه زى القطن و الدهب و اليورانيوم و الغاز الطبيعى.

المشاكل 
حقوق الانسان فى اوزبيكيستان بتنتقدها المنظمات الدوليه و 45% من عدد السكان بيعيشو على اقل من 1.25 دولار فى اليوم.

التقسيم الادارى 
اوزبيكيستان متقسمه لاتناشر مقاطعه ( فيلويات :viloyat) و من المدن الرئيسيه:
 طشقند (Toshkent): العاصمه و اكبر مدينه (عدد سكانها حوالى 3 مليون واحد) و معنى اسنها الحرفى هو (مدينة الحجر) ببالاشاره للبوابات التاريخيه الضخمه اللى اتدمرت كلها فى الوقت الحاضر.
 بوخارا (Buxoro) : خامس اكبر مدينه و مشهوره بوقوعها على طريق الحرير و بتاريخها القديم و اهميتها الثقافيه و التجاريه و الدينيه فى منطقة وسط اسيا.
 سمرقند (Samarqand): تانى اكبر مدينه فى اوزبيكيستان و كمان موقعها اللى فن نص طريق الحرير اداها اهميه تاريخيه كبيره. فى سنة 2001 ضمتها اليونيسكو لليستة التراث العالمى و وصفتها بـ سمرقند ، ملتقى الحضارات.
 نامانجان (Namangan): تالت اكبر مدينه و مشهوره بصناعة الاكل المعلب و زراعة القطن.نامانجان مركز مهم للصحوه الاسلاميه فى البلد و فيها لوحدها 600 جامع و 20 مدرسه دينيه.

مصادر 

 
بلاد
دول اسلاميه
اوجاندا

اوجندا (سواحيلى و انجليزى: Uganda نطق سواحيلى:  نطق انجليزى: ) دوله افريقيه, العاصمه بتاعتها كامپالا.
اللغات الرسميه فيها السواحيلى و الانجليزى.
نظام الحكم فيها جمهورى.
استقلت يوم 9 اكتوبر 1962.
جمهوريه فيها حزب واحد.
العمله بتاعتها الشلن الاوجاندى.
بتطل على بحيرة ڤيكتوريا.

مصادر 

 
بلاد
دول مسيحيه
جاريه

الجاريه (بالتركى:Odalık) كانت انثى عذراء من العبيد فى الحريم فى العهد العثمانى . كانت اما مساعده للمحظيات و الزوجات , او محظيه مبتدئه . و يمكن فى يوم تبقى من المحظيات و الزوجات. معظم الجوارى كانت جزء من الحريم و هى اسرة السلطان.

مركز الجاريه 
الجاريه مش محظية ، ولكن كان من الممكن انها تبقى واحدة. مكانة الجاريه كانت فى اسفل السلم الاجتماعى الطبقى للحريم

مصادر 

عبيد
جان اوجوست دومينيك انجر

چان اوجاست دومينيك ”انجر“ (Jean Auguste Dominique “Ingres”,   ) (29 اغسطس 1780 - 14 يناير 1867) كان رسام فرنساوى تقليدى حديث. من اشهر لوحاته الجاريه الكبرى.

مصادر 

رسامين فرنساويين
مواليد 1780
وفيات 1867
المحظيه الاولى

المحظيه الاولى ( La Grande Odalisque) هيا لوحه مرسومه بالوان الزيت من سنة 1814 رسمها جان اوجوست دومينيك اينجريس

موضوع 
المحظيه الاولى بتصور جاريه.

رد فعل 
الجاريه الكبرى جذبت انتقادات واسعة و جدل كبير لما ظهرت للمرة الأولى بخصوص النسب التشريحية الممدوده و عدم الواقعية.

مكانها 
لوحة المحظيه الاولى موجوده فى متحف اللوڤر فى پاريس.

لينكات برانيه

مصادر 

لوحات
فن عريان
اعمال فنيه
لوحات فنيه
ساموا الامريكيه

ساموا الامريكية ( اميريكان ساموا ) - بالانجليزى American Samoa - بالساموانى امريكا ساموا Amerika Sāmoa او ساموا اميليكا Sāmoa Amelika.

جزيره تابعه ل امريكا فى جنوب الپاسيفيك ( المحيط الهادى ) ، جنوب شرق جزيره و دوله مستقله اسمها ساموا الغربية. عاصمتها پاجو پاجو Pago Pago. رئيسها الحالى باراك اوباما Barack Obama ،و حاكمها توجيولا تولافونو Togiola Tulafono. تعداد سكانها حوالى 68,200. عملتها الرسميه الدولار الامريكانى. لغتها الرسميه الانجليزى و الساموانى.

 
جزر
نيجر

نيچير (Niger,   ;  جمهورية نيچير,  République du Niger,  Jamhuriyar Nijar) دى بلد فى غرب افريقيا, بين الجزاير, بينين, بوركينا فاسو, تشاد, ليبيا, مالى و نايچيريا.
اهم المصادر الطبيعيه اللى موجوده فيها الدهب و الحديد و الكربون و البيترول.
العاصمه بتاعتها نيامى.
اللغه الرسميه فيها الفرنساوى ولغات افريقيه.
استقلت عن فرنسا 3 اغسطس 1960.
نظام الحكم جمهورى.

ن
ن
دول اسلاميه
نيكاراجوا

جمهورية نيكاراجوا (اسبانى: República de Nicaragua, نطق: ) دوله من دول امريكا الوسطانيه, وهيا بين كوستاريكا فى الجنوب و هوندوراس فى الشمال. العاصمه بتاعتها ماناجوا. اللغه الرسميه بتاعتها الاسبانى. نظام الحكم فيها جمهورى. واسبانيا استعمرتها سنة 1524. وبقت دوله مستقله 15 سبتمبر 1821.

 
بلاد
دول مسيحيه
نيبال

نيپال (نيبالى: नेपाल) دى بلد فى الهيمالايا ,شمالها الصين وجنوبها وغربها وشرقها الهند. لغتها الرسميه هى النيبالى. عاصمتها هى كاتماندو. نظام الحكم بتاعها جمهورى فيدرالى. عُملتها الروبى النيبالى.

 
بلاد
ناورو

ناورو دوله اوسيانيه تتكون من جزيره واحده ,عدد سكانهاكان 13770 سنة 2008 و اسمها الرسمى جمهورية ناورو وتعتبر اصغر جمهوريه فى العالم .
نظام الحكم ديموقراطيه برلمانيه ,والبرلمان يتكون من 18 عضو يتم انتخابهم لمدة 3 سنين .
رئيس الجمهورية هو نفسه رئيس الحكومة
اكبر الاحزاب الحزب الديموقراطى وحزب ناورو .
العملة الدولار الاسترالى .

 
بلاد
دول مسيحيه
ناميبيا

ناميبيا دى دوله افريقيه فى جنوب غرب افريقيا .
ناميبيا جمهوريه برلمانيه ,الرئيس فيها بيتم انتخابه فى انتخابات عامه و مباشره لمدة رياسه خمس سنين بتتجدد مره واحده .
بس فيه استمدح كان حصل مع اول رئيس اللى ماتمش انتخابه بشكل مباشر فى فترة رياسته الاولانيه .
العمله الدولار الناميبى .
اللغه الرسميه الانجليزى .

 
بلاد
دول مسيحيه
مونجوليا

مونجوليا دوله فى قارة اسيا ,بين روسيا والصين , العاصمه بتاعتها واهم مدينه فيها اولان باتور .
اللغه بتاعتها اللغه المونجولى .
وكانت هيا مركز الامبراطوريه المونجوليه فى القرن التلاتاشر .
بعد كده حكمتها عيلة ماندشوو كينج من نهاية القرن السبعتلشر لسنة 1911 .
وبعد ما انتهت الحرب البارده و الشيوعيه انتهت فى مانجولياسنة 1990 , البلد عملت دستور ديموقراطى سنة 1992.

مصادر 

 
بلاد
مايكرونيزيا

ولايات مايكرونيزيا المتحده ( Federated States of Micronesia, ) هيا دولة جزيرة فيدراليه مستقلة، ليها سياده ،و هيا واحده من المناطق الاوشيانيه و بتتكون من اربع ولايات من الغرب للشرق: ياب ، شوك، بوهنباى و كوسراى و أراضيها بتتكون من حوالى 607 جزيره صغيره فى غرب المحيط الهادى تقريبا متوزعين على مسافة 1700 ميل (2700 كم) بالطول. عاصمة مايكرونيزيا هيا باليكير. نظام الحكم فيها جمهورى. الرئيس فى ميكرونيزيا هوا رئيس الدوله و رئيس الحكومه.

مصادر 

 
بلاد
دول مسيحيه
موريتانيا

موريتانيا (رسمى:الجمهورية الاسلاميه الموريتانيه) دى بلد فى شمال غرب افريقيا ، بتطل على المحيط الاطلنطى .
العاصمه بتاعتها و اكبر مدينه فيها هى نواكشوط .
نظام الحكم فيها جمهورى .
الرئيس فيها بيتم انتخابه فى انتخابات عامه .
واستقلت موريتانيا عن المغرب واعترف بيها الملك محمد الخامس (ملك المغرب) رسميا سنة 1969.
العمله بتاعتها اوجوييا (اوقيه موريتانى) .

حصل انقلاب عسكرى فى 6 اغسطس 2008 و اطاح بالحكومه المدنيه و الرئيس المنتخب.

اصل الاسم 
اتسمت موريتانيا دلوقتى  سنة 1960 على اسم مملكة موريتانيا الطنجية القديمة (المغرب)، سماها الرومان هيك نسبة للمغاربة لأمازيغ moors، لى كانو بيض لكن مختلفين عن الرومان وموريتانيا دلوقتى  تختلط فيها الأعراق الافريقية والامازيغية المغربية.

 
بلاد
دول اسلاميه
موريشيوس

موريشيوس (انجليزى: Mauritius, نطق: ; فرنساوى: L’île Maurice, نطق: ; Kreol Morisyen: Moris) هيا دوله و جزيره فى المحيط الهندى, فى جنوب شرق افريقيا و بينها و بين مادجاسكار (مدغشقر) حوالى 900 كم من ناحية الشرق. اللغه الرسميه هيا اللغه الانجليزيه, العاصمه بورت لويس (Port Louis), و هى بتتكون من جزيره موريس اللى هيا حوالى 91% من مساحة الدوله و كانت مستعمره بريطانيه, و استقلت 12 مارس 1968, سكانها موريشيسيين و هنود و فرنسيين, نظام الحكم جمهورى. العمله روپى موريشى.

لينكات برانيه

مصادر 

	

موريشيوس
بلاد
جزر مارشال

جزر مارشال (the Marshall Islands)دى دوله بتتكون من مجموعة جزر شرق جزر المستكاوى كان بيعوم كارولين , وشمال جزر جلبيرت .
العاصمه بتاعتها دالاب اوليجا داريت .
اللغه بتاعتها المارشاليه و الانجليزى .
نظام الحكم جمهورى .
العمله بتاعتها الدولار الامريكى .
رئيس الدوله فى جزر مارشالعبط هبلبيكون هوا برضه رئيس تخلف الحكومه .
و الرئيس بيتم انتخابه من بين اعضاء يا حلولى يا حلولى البرلمان وهما اللى بينتخبوه .

مصادر 

 
بلاد
دول مسيحيه
مالى

مالى ( جمهورية مالى;  République du Mali;  Mali ka Fasojamana) هى دوله فى غرب افريقيا. مالهاش سواحل. ليها حدود مع موريتانيا و الجزاير و النيجر و بوركينا فاسو و كوت ديڤوار و جينيا و السينيجال.
كانت مستعمره فرنساويه و استقلت 22 سبتمبر 1960.
العاصمه بتاعتها باماكو Bamako.
نظام الحكم بتاعها حمهورى.
المحكمه العاليه هيا اعلى سلطه قضائيه فى مالى.
اللغه الرسميه فى مالى الفرنساوى و بيتكلمو بامبارا.

مصادر 

 
بلاد
دول اسلاميه
مالديف

مالديڤ ( ދިވެހިރާއްޖެ  Dhivehi Raa'je;  Maldives) مجموعة جزر بركايه حلقيه (اتوليه) و دوله فى جنوب اسيا فى المحيط الهندى. بتتكون من 1199 جزيره, منهم 202 واحده فيها سكان. بيشتغل سكانها اللى غالبيتهم مسلمين فى الملاحه و التجاره.
مساحتها 297 كم2.
اتعمل الدستور بتاعها سنة 1968, اللى انهى نظام السلطنه و عمل النظام الجمهورى.
و مالديڤ نظامها جمهورى رياسى, بيكون فيه رئيس الدوله هوا رئيس الحكومه.
و الپرلمان هوا اللى بينتخب الرئيس و بتكون مدة الرئاسه خمس سنين.
استقلت عن بريطانيا يوم 26 يوليه 1965 و فضلت فى الكومونويلث البريطانى.
و بيوصل عدد سكانها لحوالى 540 ألف نسمة فى 2020.

حرية الدين 
الاسلام هو الدين الرسمى الوحيد فى مالديڤ. الممارسه العلنيه لأى دين تانى ممنوعه و أفعال زى دى بتتعرض للإضطهاد تحت قانون الدوله. فيه عدد صغير بس بيكبر من الناس بتوع مالديڤ بيشككو إيمانهم, بس نادرا بشكل علنى.
بالنسبه للدستور المتعدّل, فى الماده 2, بيقول إن الجمهوريه ”متأسسه على مبادئ الاسلام.“ الماده 9 بتقول إن ”اللى مش مسلم مش حيبقى مواطن فى مالديڤ“; الماده 10 بتقول إن ”مافيش اى قانون ضد مبادئ الاسلام ينفع يتطبق فى مالديڤ.“ الماده 19 بتصرّح بإن ”المواطنين حرين إنهم يشاركو فى او يعملو اى نشاط مش متعبر عن تحريمه فى الشريعه او فى القانون.“

المطلب للمواليه لدين معين و منع التعبد العلنى فى الأديان التانيه هو يعتبر ضد الماده 18 فى الاعلان العالمى لحقوق الانسان و ماده 18 فى العهد الدولى على الحقوق المدنيه و السياسيه اللى فى الفتره الأخرانيه مالديڤ بقت عضو

نوتات 

 
بلاد
دول اسلاميه
مالاوى

تعتبر دولة مالاوى دوله افريقيه
تشترك فى الحدود مع موزامبيق و زامبيا و تانزانيا
و هى تعتبر دولة "حبيسة" حيث انها لا تطل علي اى أنهار او بحار
وليس لها من المصادر المائية الا بحيرة مالاوى ,او "نياسا"
و هى تعتبر تالت اكبر بحيره فى افريقيا من حيث المساحه .

نظام الحكم
يتم انتخاب رئيس كل خمس سنوات ، فى انتخابات عامة مباشرة
وذلك وفقا لدستور البلاد الذي تم اعتماده رسميا فى عام 1995م

تنقسم البلاد الي ثلاث أقاليم
اقليم جنوبي و الاخر فى الشمال و الاقليم التالت ، يقع فى الوسط.

توجد فى البلاد ، لغتان رسميتان
الانجليزية و لغة شيشيوا

استقلت عن بريطانيا فى 6 يوليو1964 .

لمزيد من المعلومات
اتبع هذا الرابط
http://ar.wikipedia.org/wiki/%D9%85%D8%A7%D9%84%D8%A7%D9%88%D9%8A

 
بلاد
دول مسيحيه
ماليزيا

ماليزيا (islam ghanam) هى دوله فى جنوب شرق اسيا.
اللغه الرسميه فيها ماليزى.
عاصمتها كوالالامپور Kuala Lumpur و پوتراچايا Putrajaya''.
نظام الحكم فيها دستورى ملكى.
و هى عضوه فى الاسيان (اللى بتضم بلاد جنوب شرق اسيا).
ماليزيا بتعتبر من النمور الاسيويه.
استقلت عن بريطانيا 31 اغسطس 1957.و وصل عدد سكانها فى 2019 لحوالى 32 مليون  انسان .

 
بلاد
دول اسلاميه
مادجاسكار

جمهورية مادجاسكار (‏ Repoblikan'i Madagasikara;  République de Madagascar) هى دوله موجوده فى الحته الغربيه من المحيط الهندى. بيفصلها عن افريقيا قناة موزمبيق.
اللغات الرسميه اللى فيها من يوم 27 ابريل, 2007: Malagasy, انجليزى و فرنساوى.
العاصمه بتاعتها Antananarivo. استقلت عن فرنسا يوم 26 يونيه 1960. نظام الحكم فيها جمهورى. العمله بتاعتها اريارى ariary.

ماداجاسكار
بلاد
دول مسيحيه
مقدونيا الشماليه

جمهورية مقدونيا الشماليه هيا دوله ف وسط شبه جزيرة البلقان ف جنوب شرق أوروبا.

تاريخ 
مقدونيا الشماليه كانت واحده من دول اتحاد يوجوسلاڤيا و أعلنت استقلالها سنة 1991 .ماسادونيا ليها حدود سياسيه مع اليونان , بولجاريا , صيربيا, كوسوفو و البانيا. لغاتها الرسميه هى المقدونيه و الالبانيه (فى مناطق). العاصمه بتاعتها سكوبج .

سياسه 
نظام حكم مقدونيا الشماليه جمهورى . استقلت عن يوجوسلاڤيا يوم 8 سبتمبر 1991.

الاسم 
جمهورية مقدونياالشماليه هو الاسم الرسمى, بعد اتفاق مع اليونان لاضافة كلمة الشماليه سنة 2019, عشان ماتبقاش بنفس اسم اقليم مقدونيا اللى مساحته اكبر من البلد و الاتنين كانو جزء من مقدونيا القديمه.

لينكات برانيه

مصادر 

 
بلاد
دول مسيحيه
ليبيريا

ليبيريا Liberia دوله فى غرب افريقيا ,بتطل على المحيط الاطلنطى ,ليها حدود مع سيراليون , جينيا, وكوت ديفوار .
استقلت عن امريكا 1847.
نظام الحكم فيها جمهورى رئاسى .
اللغه بتاعتها انجليزى .
العاصمه بتاعتها مونروفيا Monrovia.
العمله بتاعتها الدولار الليبيرى .

 
بلاد
دول مسيحيه
ليسوتو

ليسوتو (Lesotho) هى مملكه افريقيه مالهاش سواحل و متحوطه من كل الجهات ب دولة جنوب افريقيا.
نظام الحكم فيها ملكى دستورى.
العاصمه و اكبر المدن مازيرو.
اللغات الرسميه فيها سيزوتو و انجليزى.
المساحه بتاعتها 30,355كم2, نمره 136 بين الدول فى المساحه.
عدد السكان 2128180(2008). وبتكون نمره 138 بين الدول فى المساحه.
العمله بتاعتها لوتى.
حسب احصائية 2008

شوف كمان 
 بلد متحوطه

 
بلاد
دول مسيحيه
لاوس

لاوس دوله فى جنوب شرق اسيا

مكان 
لاوس مالهاش سواحل على البحر . و ليها حدود دوليه مع ميانمار , تايلاند ,فييتنام ,الصين و كامبوديا.

لغات 
لغة الرسميه لاوس هيا اللاو.

سياسه 
نظام حكم لاوس جمهورى . و عاصمتها فيينتيان .

تاريخ 
لاوس استقلت عن فرنسا 19 يوليه 1949.

اقتصاد 
عملة لاوس اسمها كيب .

مصادر 

 
بلاد
كيريباتى

كيريباتى (Kiribati)دى دوله فى المحيط الهادى ,و كان اسمها قبل كده جزر جيلبيرت.
نظام الحكم فيها جمهورى ,وبيكون انتخاب البرلمان فيها كل اربع سنين .
وبيتكون البرلمان فيها من 46 عضو منهم 44 بيدخلو بالانتخاب .
رئيس الدول بيكون هوا برضو رئيس الحكومه .
وفى كل جزيره من الواحد وعشرين جزيره اللى فيهم سكان بيكون فيها مجلس محلى عشان يشوف الاعمال اليوميه .
العمله فيها الدولار الاسترالى .

مصادر 

 
بلاد
دول مسيحيه
كيرجيزستان

كيرجيزستان او كرجيزستان او قيرغيزستان او كيرجيزيا او بلاد الكرج (كرجستان) (بالكيرجيزى: Кыргызстан, اسمها الرسمى: جمهورية كيرجيزستان: كيرجيز ريسپوبليكاس: Кыргыз Республикасы) دوله من دول اسيا الوسطى.

جغرافيا 
كيرجيزستان بلد متحوطه و جبليه, ليها حدود مع كازاخستان من الشمال, اوزبيكيستان من الغرب, تاچيكيستان من الجنوب الغربى, و مع الصين من الشرق.

سياسه 
كيرجيزستان كانت جمهوريه من الجمهوريات اللى بيتكون منها الاتحاد السوڤييتى. و اللى استقلت لما اتفك الاتحاد السوڤييتى سنة 1991. اللغه الرسميه كيرجيزى و روسى. العاصمه بيشكيك. نظام الحكم جمهورى. العمله بتاعتها اسمها سوم. دستور 1993 بيعرف النظام السياسي للدوله بانه جمهورى ديموقراطى. السلطه التنفيزيه فى ايد رئيس الدوله و رئيس الحكومه.

اهل كيرجيزستان 

اسم السلاله العرقيه ”Кыргыз“ (كيرجيز او كرج), اللى الدوله متسمّيه عليه, بيعتقد انه فى الاساس معناه ”اربعين قبيله“, بيفترض انهم بيشيرو لـ بطل القصه ماناس اللى, زى ما بتقول الاسطوره, وحّد اربعين قبيله ضد الناس بتوع خِتَن . ال40 شعاع بتوع الشمس على العلم بتاع الدوله بيرمز لـ40 قبيله بتوع ماناس.

تاريخ 
فى العصور الوسطى عرفهم المؤرخين المصريين بالكرج و بلادهم ببلاد الكرج.

المناطق 
كيرغيزستان متقسمه لـ سبع اقاليم ( اقليم : اوبلاستى ، أقاليم : اوبلاستار) و بيديرها محافظين متعينين. عاصمتها بيشكيك, و تانى اكبر مدينه هى اوش و هما مدن مستقله فى الاداره (|shaar|) بـ حاله بتساوى الاقليم.

الاقاليم, و المدن المستقلّه:
 بيشكيك (مدينه) |Bishkek|
 باتكين |Batken|
 تشوى |Chuy|
 جلال أباد |Jalal-Abad|
 نارين |Naryn|
 اوش (اقليم) |Osh|
 تالاس |Talas|
 ايسيك كول |Issyk-Kul|
 اوش (مدينه) |Osh|

مظاهرات 2010 
فى 6 ابريل 2010, حصلت مظاهره فى تالاس من زعما معارضه بيحتجّو ضد الحكومه الفاسده و غلو اسعار العيشه. الاحتجاجات بقت عنيفه و انتشرت فى كل قيرغيزستان. كان فيه ريپورتات/تقارير متعارضه عن وزير الداخليه ”مولدوموسا كونجانتييڤ“ انه اتقتل فى الحدث ده. فى 7 ابريل 2010, ريّس كيرجيزستان ”كورمانبيك باكييڤ“ فرض حالة الطوارئ. البوليس و الخدمات الخاصه قبضو على زعما معارضه كتير. المتظاهرين ردّو على كده بانهم سيطرو على مقرات الامن الداخلى و تليڤزيون للدوله فى العاصمه, بيشكيك. تقارير من مسئولين حكومة كيرجيزستان بيبيّن ان ع الاقل 75 شخص اتقتلو و 458 فى المستشفى فى استباكات مع البوليس فى العاصمه.

ريّس الوزرا ”دانيار اوسينوڤ“ اتّهم روسيا بمساعدتها للاحتجاجات دى; فى نفس الوقت ريّس الوزرا الروسى ڤلاديمير پوتين نكر ده. اعضاء المعارضه بردو طلبو بان قاعدة ماناس الجويه, اللى امريكا بتسيطر عليها, تتقفل. فى 15 ابريل 2010 باكييڤ ساب البلد و طار على كازاخستان, مع مراته و عياله الاتنين. الزعما بتوع الدوله الموقّتين علنو ان باكييڤ مَضا رساله رسميه للاستقاله قبل ما يسافر.
ريّس روسيا ديميترى ميدڤيديف امر بمعايير علشان يأكد على سلامة الروسيين البيض و يشدد الامن حوالين المواقع الروسيه فى كيرجيزستان علشان يحميهم من هجمات محتمله. الغرفه العامه الروسيه عبّرت عن قلق عميق على الشغب المستمر فى كيرجيزستان و شبّهته بشغل البلطجيّه المسلحين بعصايات مطلوقين فى مواجهة الهيجان فى بيسكيك. مجموعات من محرومين غضبانين متعادلين فى المعارضه انهم يطردو النظام السابق و حاولو يستَولو على أراضى و ضواحى, اللى عايش فيها روسيين بيض كتير, بيكسّرو و يسرقو كل حاجه جت فى طريقهم و بيولّعو نار فى عربيات.

لينكات برانيه

ملاحظات 

 
بلاد
دول اسلاميه
كازاخستان

كازاخستان ( Қазақстан, Qazaqstan ;  Казахстан ;  جمهورية كازاخستان, Қазақстан Республикасы) هى دوله اكبر مناطقها فى اسيا و فيه جزء صغير منها فى اوروبا و عشان كده بتعتبر من الدول العابرة للقارات, كانت كازاخستان بتتبع الامبراطوريه الروسيه و بعد كده انضمت للاتحاد السوفييتى حتي خدت استقلالها سنة 1991.

اللغات الرسميه الكازاخستانى و الروسى و العاصمة: نورسلطانو اكبر مدنيه: الماتى, نظام الحكم جمهورى رئاسي, العمله : تينج.

الدستور الكازاخستانى اعتمد فى استفتاء يوم 30 اغسطس 1995.

كازاخستان متقسمه لاربعتاشر منطقه او اقليم و تلات مدن ليهم طبيعه خاصه هماالماتى اسمها الاديم كان الما اتا و كانت العاصمه الاديمه.استانا و هيا العاصمه الجديده بايكونو.

السكان 

الكازاخ همه اكبر مجموعه ضمن 131 جنسية فى كازاخستان بما فيهم, روسيين, أوكرانيين, الأوزبك و التتر . عدد سكان كازاخستان 16.2 مليون  انسان منهم حوالى 63 ٪ كازاخ .

مصادر 

 
بلاد
دول اسلاميه
چامايكا

چامايكا (   ؛ Jamaican Patois ) هيا دولة جزيرة فى البحر الكاريبى . تمتد على  فى المنطقة ، تالت اكبر بعد كوبا  جزر الأنتيل الكبرى و البحر الكاريبى . جامايكا حوالى 145 كم (90 ميل) جنوب كوبا ، و 191 كم (119 ميل) غرب هيسبانيولا (الجزيرة اللى تحتوى دولتى هايتى وجمهورية الدومينيكان ) ؛ يقع اقليم ما بعد البحار البريطانى لجزر كايمان على حوالى 215 كم (134 ميل)لالشمال الغربي.

كانت الجزيرة مأهولة فى الأصل شعوب التاينو الأصلية ، و خضعت للحكم الاسبانى بعد وصول كريستوفر كولومبوس سنة 1494. اتقتل سكان اصليين كتير أو ماتو بسبب الأمراض ، جلب الأسبان أعداد كبيرة من العبيد الأفارقة لجامايكا كعمال. فضلت الجزيرة فى حيازة اسبانيا لحد سنة 1655 ، لما احتلتها انجلترا ( بعدين بريطانيا العظمى ) ، و أرجعت تسميتها جامايكا . تحت الحكم الاستعمارى البريطانى ، بقت جامايكا مُصدر رئيسى للسكر ، مع اقتصاد زراعى يعتمد على العبيد الأفارقة و أحفادهم. حرر البريطانيين العبيد بالكامل سنة 1838 ، و اختار كتير من المحررين يكون ليهم مزارع للعيش بدل من الشغل فى المزارع. ابتداء من أربعينيات القرن التسعتاشر ، ابتدا البريطانيين فى استخدام العمالة الصينية و الهندية بعقود الشغل بالسخرة للعمل فى المزارع. حصلت الجزيرة على استقلالها عن المملكة المتحدة فى 6 اغسطس 1962.
چامايكا تالت اكبر دولة ناطقة باللغة الانجليزية من عدد السكان فى الأمريكتين (بعد الولايات المتحدة وكندا ) ، و رابع اكبر دولة فى منطقة البحر الكاريبى من عدد السكان. كينغستون هيا عاصمة البلاد و اكبر مدنها. غالبية الجامايكيين من أصل أفريقى جنوب الصحراء ، مع أقليات أوروبية و شرق آسيوية ( صينية فى المقام الأول) و هندية و لبنانية و أقليات مختلطة الأعراق. لارتفاع معدل الهجرة للعمل من الستينيات ، فيه جامايكا كبير فى الشتات ، خصوصا فى كندا والمملكة المتحدة و امريكا. البلد له تأثير عالمى يتناقض مع صغر حجمها. كانت مسقط رأس الديانة الراستافارية وموسيقى الريغى (والأنواع المرتبطة بيها زى dub و ska و dancehall ) ، و معروفة عالمى فى الألعاب الرياضية ، و أبرزها الكريكيت و الركض و ألعاب القوى . فى الغالب تعتبر جامايكا القوة الثقافية العظمى الأقل سكان فى العالم.

سياسه 
چامايكا دوله مستقله وعضوه فى الكومانويلث البريطانى من سنة 1962. استقلت عن بريطانيا 6 اغسطس 1962 و هيا مملكه دستوريه. اللغه الرسميه فيها الانجليزى و اللغه الوطنيه هى پاتوا چامايكى. العاصمه بتاعتها كينجستون.

وعملتها الدولار الچاميكى.

مدن 
العاصمه بتاعتها كينجستون و من موانيها پورت رويال.

السكان 
سكان چامايكا ف يوليه 2012 كانو 2,889,187 انسان.

لينكات برانيه

مصادر 

جامايكا
بلاد
دول مسيحيه
اماكن كانت مستعمرات اسبانى
Webarchive template wayback links
Articles with hAudio microformats
صفحات بترجمات غير مراجعة
اندونيسيا

اندونيسيا (رسمى: جمهورية اندونيسيا; اندونيسى: Republik Indonesia) اكبر دوله بتتكون من ارخبيل, اتأسست دولة اندونيسيا بالاستقلال سنة 1945.
اللغه الرسميه بتاعتها اندونيسى.
العاصمه واكبر مدينه فيها جاكرتا.
نظام الحكم جمهورى.
العمله بتاعتها روبيا.
وهيا الرابعه بين دول العالم فى عدد السكان.

ألبوم صور 

 
بلاد
دول اسلاميه
هوندوراس

جمهورية هوندوراس (اسبانى: República de Honduras, نطق: ) دوله من دول امريكا الوسطانيه , ليها ساحل شمالى على البحر الكاريبى. العاصمه بتاعتها تيجوثيجالبا. اللغه الرسميه بتاعتها الاسبانى.

سياسه 
نظام الحكم فيها جمهورى. وهيا جمهوريه برلمانيه,التصويت فيها اجبارى ,التصويت لكل مواطن كمل تمنتاشر سنه. الرئيس بيتم انتخابه لمدة رياسه اربع سنين , ورئيس الدوله بيكون هوا برضو رئيس الحكومه.

لينكات برانيه

مصادر  
 
 
 

 
بلاد
دول مسيحيه
هاييتى

أييتى او هاييتى (كريول أييتى: Ayiti نطق: ; فرنساوى: Haiti نطق: ; رسمى: جمهورية أييتى) هى دوله فى امريكا المركزيه, واخده الحته الغربيه من جزيرة هيسپانيولا Hispaniola.
مساحتها حوالى 28,000 كم2. و هيا نمره 142 بين الدول من ناحية المساحه.
نظام الحكم فيها جمهورى.
حق التصويت فيها لكل المواطنين اللى عدو تمنتاشر سنه.
اللغات الرسميه فيها الكريول الأييتى و الفرنساوى.
استقلت عن فرنسا 1 يناير 1804.
العمله بتاعتها جورد.

زلزال 2010 

حصل فى هايييتى زلزال قوى جدا فى شهر يناير 2010 و راح ضحيته اكتر من 3 مائة الف ضحية بالاضافة الى الاف المشردين حيث اننى كنت فى احداث الزلزال فى هاييتى فى العاصمة ( بورتو برنس ) مركز الزلزال و كانت درجة الزلزال ( 8.8 ) على مقياس ريختر وبقيت الجثث لمدة اسبوع فى الشوارع حيث الرائحة الكريهة والجيفة لحين انتهى ارتداد الزلزال و مانتهاش ى وبقى الارتدادات لاكثر من شهرين حيث الرعب الهول والخوف وارسلت اغلب دول العالم وفود انقاذ ومتطوعين اطباء وممرضين وقمنا بالبحث عن ناجين تحت الردم لكن لم نجد احد .

مصادر

لينكات برانيه 
 خريطة هايتى

 
بلاد
دول مسيحيه
جويانا

جايانا او جيانا (انجليزى:Guyana۔  او ) دوله فى امريكا الجنوبيه , وهيا الدوله الوحيده فى امريكا الجنوبيه اللى تبع الكومانويلث البريطانى العاصمه بتاعتها جورج تاون .
نظام الحكم فيها جمهورى استقلت عن بريطانيا 26 مايو 1966 ،العمله بتاعتها دولار جويانا ،ليها حدود سياسيه مع سورينام و برازيل و فينزولا ،وهيا تالت اصغر دوله فى امريكا الجنوبيه ،والدوله الوحيده فى امريكا الجنوبيه اللى الانجليزى لغه رسميه فيها .

 
بلاد
دول امريكا الجنوبيه
دول مسيحيه
جينيا الاستوائيه

جمهورية غينيا الاستوائيه (اسبانى: República de Guinea Ecuatorial۔ ) هى دوله من دول افريقيا الوسطانيه ,وهيا بتتكون من حتتين واحده قاريه ودى ليها حدود مع الكاميرون و الجابون .و التانيه فى البحر مع جزيرة بيوكو اللى فيها العاصمه مالابو .
اللغه الرسميه فى جينيا الاستوائيه الاسبانى ,الفرنساوى و البورتوجالى .
نظام الحكم فيها جمهورى .
استقلت عن اسبانيا فى 12 اكتوبر 1968 .

مراجع

 
بلاد
بلاد الاتحاد الافريقى
دول مسيحيه
جينيا بيساو

جمهورية جينيا بيساو (بورتوجالى: República da Guiné-Bissau۔ ) هيا دوله فى غرب افريقيا بتطل على المحيط الاطلنطى عاصمتها بيساو.

اللغه الرسميه فيها البورتوجالى و كريول.

استقلت عن الپورتوجال يوم 10 سبتمبر سنة 1974 .

نظام الحكم فيها جمهورى, ليها حدود مع السينجال و جينيا, عضو فى الاتحاد الاقتصادى و المالى لغرب افريقيا.

لينكات برانيه

مصادر 

 
بلاد
دول اسلاميه
محافظة كفر الشيخ

محافظه كفر الشيخ محافظة جميله وفيها عدد كبير من المراكز والقرى ومن اشهرها مركز بلطيم ومركز دسوق ومركز سيدى سالم ومحافظة كفرالشيخ تحتل مكانه ممتازه فى التعليم والثقافه عشان تميزها بيها و كمان بالزراعه
وهى بتشارك بحجم كبير من انتاج الارز والقطن فى مصر.وهي من اكبر المحافظات انتاج للاسماك في مصر وكمان بتتميز بانها فيها مدن تاريخيه لانها كانت فيها عاصمة الدوله الفرعونيه خاسوت (مدينة سخا حاليا)
من الناحيه الاداريه ، محافظة كفر الشيخ متقسمه لعشر مراكز هما:
 مركز كفر الشيخ
 مركز دسوق
 مركز فوه
 مركز مطوبس
 مركز الرياض
 مركز قلين
 مركز بيلا
 مركز الحامول
 مركز سيدى سالم
 مركز بلطيم

محافظه كفر الشيخ
الهيئه العامه للرياضه السعوديه

الهيئه العامه للرياضه فى السعوديه (اسم قديم: الرئاسه العامه لرعايه الشباب), تقدر تقول (وزارة الرياضة والشباب السعودى) ده الجهة الحكومية والمسؤولة عن تنظيم الانظمة الرياضية فى السعودية وبتقوم مقام وزارة الشباب والرياضة فى البلدان الاخرى وسبق ان نواف بن فيصل بن فهد ال سعود طلع رئيس الرئاسه العامه قبل مايستقيل من منصبه بعد خساره السعوديه وخروجه من تصفيات كاس العالم 2014. ورئيس الهيئة العامة الرياضه هو معالي المستشار تركي بن عبد المحسن ال شيخ حفظه الله ورعاه.

انجازات الرئاسة للكورة السعودية 
فى عهد الامير السعودى فيصل بن فهد بن عبدالعزيز ال سعود ـ الله يرحمه ـ كان الانجازات كبيرة لتاريخ الكورة السعودية ، وده من خلالها حاصلين على جوائز وكان متعاونين خالص مع الفيفا ، وكان العصر الذهبي للكورة السعودية ان المنتخب السعودي للناشئين حصلت على كأس اسيا للناشئين وكأس العالم للناشئين فى اسكتلندا عام 1989 ، وكان إدارة فيصل بن فهد ناجحة فى كل المقاييس ، بدءاً من تتويج السعودية كبطل اسيا مرتين متتالين 1984 - 1988 ، وبرضوا تأهل السعودية لنهائيات كأس العالم للمرة الأولى فى التاريخ عام 1994.

المصادر 
موقع الرئاسة العامة لرعاية الشباب بالمملكة العربية السعودية 

اتحادات رياضية
رياضه فى السعوديه
هشام عبد الخالق

اسمه الحقيقي هشام احمد عبد الخالق معتوق منتج و كاتب سيناريو و مخرج مصرى. إتولد فى 25/ 12 / 1979. بيعيش دلوقتى فى باريس, فرنسا. اسس سنة 2008 شركة انتاج "So Freakantastik". و هو بردو منتج للاوبرا، من بين حاجات تانية, كان المدير الفني لإنتاج "عايدة" فى الدوحة, قطر، و فى اهرامات الجيزة, مصر.

لينكات برانيه 
 http://www.hishamabdelkhalek.com/Hisham_Abdel_Khalek/About_Me.html
So Freakantastik Production
Hisham Abdel Khalek personal site
Hisham Abdel Khalek on IMDb

مواليد 1979
ممثلين مصريين
ممثلين فرنساويين
مخرجين مصريين
مخرجين فرنساويين
منتجين افلام مصريين
جون ادامز

چون ادامز (John Adams) (30 اكتوبر 1735 – 4 يوليه 1826) كان اول نايب رئيس امريكى, وشغل منصب الرئيس التانى للولايات المتحده .
و كان ليه دور مهم فى الثوره الامريكيه
وكان ليه دور مهم فى اتفاقية باريس 1783 اللى اتعملت مع بريطانيا.
مركزه و وضعه سمحو ليه انه يترشح نايب للرئيس مع الرئيس چورچ واشينطون, وبعد كده بقى رئيس للدوله اللى كانت لسه جديده.
خسر الانتخابات الرئاسيه قدام توماس چيفيرسون بتاعة سنة 1800.
وكان هوا اول رئيس يسكن فى البيت الابيض اللى انتهو من بنايته سنة 1800 فى واشينطون دى سى.

حياته 
چون ادامز إتولد يوم 30 اكتوبر 1735 ف كوينسى ماساتشوستس و أبوه كان مزارع اسمه جون من اسره غنيه و والدته كانت سوزانا بويلستون ادامز. أبوه كان الجيل الخامس من هنرى آدامز، اللى هاجر لامريكا من سومرست  سنة 1638.

محامى 
چون ادامز إشتغل محامى و كان شخصيه عامه ف بوسطون

سفير 
جون آدامز كان اول سفير لامريكا ف بريطانيا سنة 1785

عيلته 
الرئيس جون ادامز هو والد رئيس امريكا السادس جون كوينسى ادامز

مصادر 

رؤساء امريكا
مواليد 1735
وفيات 1826
نائب ريس امريكا
امريكان انجليز
دارسين فى جامعة هارفارد
توماس جيفيرسون

توماس چيفيرسون ( Thomas Jefferson) (13 ابريل 1743 – 4 يوليه 1826) كان تالت رئيس لامريكا, من سنة 1801 لسنة 1809.
وكان فليسوف و مخترع. وحرر كتير من العبيد و كان من الناس اللى مهتمه بحقوق الانسان. و توماس اتولد 13 ابريل 1743 فى ڤيرچينيا. و كان توماس الابن الاول لعيله عندها ست اطفال. سنة 1752 دخل توماس مدرسه كان المدير بتاعها ويليام دوجلاس اللى علمه اللاتينى و اليونانى القديم و الفرنساوى. و بعد كده عمل الدراسات العليا بتاعته فى ويليام اند مارى كوليدچ.
وفى صيف 1784 وصل توماس لاوروپا علشان يتفاوض جمب بينچامين فرانكلين, و نجاحه فى دوره كان من الاسباب اللى خلته بعد كده سفير فى فرنسا من مايو 1785 لاغسطس 1789. و لما عاش فى فرنسا بدا يحتك اكتر بالحياه الپاريسيه, و يروح كتير لصالونات الادب و زار كتير من دول اوروپا الغربيه زى انجلترا و ايطاليا و هولاندا. و فى مارس 1790 اختاروه وزير دوله فى اول اداره للرئيس چورچ واشينطون.

رئيس 
توماس چيفيرسون كان رئيس امريكا التالت من سنة 1801 لسنة 1809 بعد ما كسب انتخابات رياسة امريكا سنة 1800

مصادر 

مواليد 1743
وفيات 1826
رؤساء امريكا
وزرا خارجيه امريكان
فلاسفة عصر التنوير
امريكان انجليز
جيمس ماديسون

چيمس ماديسون (James Madison) (16 مارس 1751 – 28 يونيه 1836) كان رئيس امريكا الرابع.

حياته 
چيمس ماديسون اتولد چيمس فى ولاية ڤيرچينيا 1751, و كان هوا الاخ الاكبر لعشر اخوات, وعاش طفولته فى ڤيرچينيا.

اسهامات 
چيمس ماديسون كان واحد من اللى ليهم اسهامات مهمه فى الدستور , خصوصا فى موضوع الفصل بين السلطات التشريعيه و القضائيه و التنفيذيه.

شغله 
چيمس ماديسون كان وزير دوله للاعمال الخارجيه قبل ما يبقى رئيس وده كان فى ادارةالرئيس توماس چيفيرسون.

صحته 
الحاله الصحيه بتاعته ماسمحتلوش انه يحارب فى حرب الاستقلال الا انه خد المجال السياسى و و بقى من شخصيات المشهد السياسى فى ڤيرچينيا.

رياسة امريكا 
فى ايام حكمه حصلت حرب 1812 بين امريكا و بريطانيا.

لينكات برانيه

مصادر 

مواليد 1751
وفيات 1836
ماديسون
وزرا خارجيه امريكان
جيمس مونرو

جيمس مونرو ، خامس رئيس لامريكا , و فضل دورتين من سنة 1817 لسنة 1825.
اتولد جيمس مونرو 14 ابريل 1758 فى ڤيرچينيا .
ودرس فى جامعة ويليام اند مارى .
تم انتخابه سيناتور وبعد كده بقى سفير امريكا فى فرنسا .
وتحت ادارة الرئيس جيفيرسون اتفاوض فى موضوع شرا لويزيانا .
انتخبوه رئيس فى 4 ديسمبر 1816.

مصادر 

مواليد 1758
وفيات 1831
رؤساء امريكا
وزراء خارجيه امريكان
ماسونيين
وزرا حرب امريكا
متحف اللوفر

متحف اللوڤر ( Musée du Louvre)، موجود فى پاريس، هو معلم تاريخى، و المتحف الوطنى لفرنسا. و موجود على الضفة اليمين بتاعة نهر السين فى مقاطعة باريس رقم 1. و يعرض حوالى 35000 تحفه و اثر على مساحة 60600 متر2 (652300 قدم مربع).

معروضات 
لوحة الموناليزا اللى رسمها ليوناردو دافينشى و تمثال ”ڤينوس دو ميلو“ Venus de Milo من ابداعات الحضاره اليونانيه القديمه من أهم المناطق الفنيه المعروضه فىى متحف اللوڤر. و من مصر اثار و تحف نادره كتمثال الكاتب المتربع و تمثال اخناتون.

ينقسم المتحف الى 3 اقسام رئيسيه هيا :-
 1 - ريشليو
 2 - سوللي
 3 - دينون .. وده القسم اللى فيه الموناليزا
ويتكون المتحف من اربع طوابق ... سرداب , ارضى , الدور الاول والدور الثاني

مجموعات المتحف 
 1- الاثار الشرقيه القديمه
 2- الفنون المصريه القديمه .. زمن الفراعنه
 3 - الاثار الاغريقيه والرومانيه
 4 - فن الرسم
 5 - المنحوتات
 6 - التحف الفنية
 7 - الفنون الاسلاميه
 8 - الفنون التخطيطيه
 9 - تاريخ متحف اللوفر
 10 - فنون افريقيا و أوقيانيا و أمريكا

باريس
لوفر
حى پاريس الاولانى
1893

1893 كانت سنه بسيطه فى التقويم الجريجورى .

مواليد 
 17 مارس ---سيد درويش

مصادر

اهم احداث السنه

مصادر
شم النسيم

شم النسيم او عيد شم النسيم عيد مصرى قديم من حوالى 2700 قبل الميلاد، يعنى عيد عمره اكتر من 4700 سنه. اسم شم النسيم جاى من كلمة شمو وهيا كلمه هيروجليفي.

عيد شم النسيم عند المصريين القدام بيعلن بداية الحياه لان المصريين القدام شافو ان الربيع بداية الحياه (لان الزهور بتتفتح فى الربيع و كمان الزرع بيخرج من الارض).

المصريين القدام كانو بيحتفلوا بشم النسيم بنفس الطريقه اللى لسه موجوده لغاية النهارده ، فكانو بياكلو البيض الملون والفسيخ و السردين والبصل والخس، وكل حاجه منهم بترمز لرمز. زى البيض اللى هوا رمز خروج الحياه، لان الكتكوت بيخرج من جماد. و الفسيخ او السمك المملح عموما كان تعبير من المصرى القديم عن حبه للنيل (لان السمك بييجى من النيل). و البصل اللى كان رمز للحياه عند المصريين القدام، وكانو بيعلقوه على الجدران بتاعة بيوتهم (زى ما بيحصل لغاية دلوقتى ).والخس اللى كان اسمه (عيب) بالهيروجليفى كان بيعتبر من النباتات المقدسه، وكان معروف من الاسره الرابعه.

الاحتفال بشم النسيم عند المصرى القديم كان مهرجان شعبى بيبتدى مع طلوع شمس اليوم ، و كان بيقضيه المصريين فى الفسح فى الجناين و على شط النيل و الاماكن اللى فيها زرع. وبيكون شم النسيم يوم الاتنين اللى بعد عيد الفصح و اللى بيكون يوم حد.

شم النسيم، اقدم عيد شعبى فى الدنيا، بيفتخر بيه المصريين باعتباره عيد خاص بيهم و بمصر بغض النظر عن عقائدهم الدينيه. اتنقلت مظاهر كتيره من احتفال المصريين بعيد شم النسيم لمناطق تانيه فى العالم و حتى أوروبا.

شم النسيم مالهوش علاقه بعيد النيروز المصرى اللى هو عيد السنه القبطيه فى اول شهر توت و اللى كان بيتعمل فيه كرنفال فى القاهره.

شوف كمان 
 اعياد مصر المملوكيه

لينكات برانيه 
 افراح المصريين بأعياد شم النسيم 
 ملايين المصريين يحتفلو بعيد شم النسيم

مصادر 

شم النسيم
شم النسيم
شم النسيم
مجلس النواب (مصر)

مجلس الشعب هو البرلمان المصرى .و يتكون مجلس الشعب المصرى من 464 عضو .
منهم 444 عضو بيدخلو بالانتخاب , والعشرين الباقيين يعينهم رئيس الجمهوريه .
العضاء اللى بيدخلو بالانتخاب .
بتم تقسيم مصر لـ 222 دايرة انتخاب .
كل دائره بيدخل منها اتنين نواب .فيكون العدد 444 عضو بيتم انتخابهم .
الاعضاء اللى بيدخلو بالتعيين .
وهما الاعضاء اللى بيعينهم رئيس الجمهوريه , وتعيين عشر اعضاء حق لرئيس الجمهوريه موجود فى الدستور ,علشان الرئيس يبقى ليه الحق انه يدخل ناس صعب انهم ينجحو فى الانتخابات مع انهم ممكن يكون دخولهم المجلس مفيد ومهم وممكن يضيفو للعمل البرلمانى و السياسى زى المسيحيين اللى هما من الناحيه العمليه بيكون صعب انهم ينجحو فى الانتخابات , وكمان الستات و لنفس السبب ,لكن حق رئيس الدوله مش بس متقيد انه يعين المسيحيين والستات , ممكن رئيس الدوله يعين اعضاء ممكن يضيفو خبرات مهمه للمجلس وفى الغالب بيكونو ناس اكاديميين او ناس ناجحين جدا فى مجالاتهم .
ومجلس الشعب المصرى زيه زى كل برلمانات العالم تقريبا ليه دورين .
دور رقابى .
دور تشريعى .

اولا الدور الرقابى, وهو انه يشوف شغل الحكومه شغاله ازاى وبتعمل ايه وبيمارس المجلس الدور الرقابى بتاعه بكذا وسيله زى .
طلب احاطه .
بيان عاجل .
سؤال .
استجواب .
اولا طلب الاحاطه ,و هوا ان نائب او اكتر يطلبو من الحكومه او واحد من اعضائها انه يوضحلهم موضوع معين , و طلب الاحاطه اخف وسيله او صوره من صور الرقابه .
البيان العاجل , صوره تانيه من صور الرقابه ويكون فى المواضيع اللى مهمه اكتر من المواضيع اللى بتتناقش فى طلبات الاحاطه .
السؤال و بيتم بتوجيه سؤال للحكومه او واحد من الاعضاء بتوعها و والسؤال بياخد شويه معنى الاتهام سواء اتهام بالتقصير او الاهمال او الفساد او اهدار المال العام او اى سبب بيستدعى مسائلة الحكومه .
الاستجواب و ده زى اتهام صريح للحكومه او واحد من اعضائها و عليه انه يرد , والاستجواب زى مايكون تحقيق مع عضو الحكومه ,
و الاستجواب اخطر وسايل الرقابه اللى ممكن ينتهى بسحب الثقه من الوزير او من رئيس الحكومه نفسه , وفى حالة سحب الثقه من وزير
بيقدم استقالته , اما لو الثقه اتسحبت من رئيس الحكومه فاستقالة رئيس الحكومه بتكون استقاله لكل الوزرا , لان مسئولية الوزارة تضامنيه .
والدور التشريعى هو سن القوانين وتعديلها

مصدر 

 موقع مجلس الشعب المصري

سياسة مصر
كاراتشى

كاراتشى (بالاوردو :کراچی)مدينه باكيستانية مهمة , وهيا ميناء على البحر , و بلد تجارية .
وكانت كراتشي قبل عاصمة باكيستان .

مدن باكيستان
موانئ اسيا
جون كوينسى ادامز

چون كوينسى أدامز (John Quincy Adams) (11 يوليه 1767 - 23 فبراير 1848) او چون ادمز الابن كان الرئيس الساتت بتاع امريكا, وهوا ابن الرئيس چون ادامز.
و كانت اسرته بتربيه على اساس انه يطلع رئيس امريكا زى ابوه. و كان رئيس امريكا لمده رئاسيه واحده من سنة 1825 لسنة 1829. بعد كده بقى سفير فى هولاندا و بعد كده البورتغال, وبعدين سفير ف روسيا.

حياته 
چون كوينسى أدامز اتولد يوم 11 يوليه سنة 1767 فى ولاية ماساسوشيتس و كان ابن رئيس امريكا چون ادامز. درس فى جامعة ليد, و بعد كده عمل ديبلومه فى القانون فى جامعة هارفارد.

رئيس امريكا 
چون كوينسى أدامز كسب انتخابات رياسة امريكا و كان رئيس امريكا لمده رئاسيه واحده من سنة 1825 لسنة 1829.

مصادر 

مواليد 1767
وفيات 1848
رؤساء امريكا
وزرا خارجيه امريكان
ولاد رؤساء
دارسين فى جامعة هارفارد
اندرو جاكسون

اندرو چاكسون (15 مارس 1767 كارولاينا الجنوبيه - 8 يونيو 1845، تينيسى)، رئيس امريكا السابع فترة 1829 - 1837. كان الحاكم العسكري لفلوريدا سنة 1821، وقائد القوات الاميركية فى معركة نيو اورليانز عام 1815. كان معروف عن الصرامة وبعد الحرب درس القانون. كسب بشعبية كبيرة وانتخبوه فى مجلس الشيوخ فى سن 30 وشارك فى حرب 1812، وهزم القوات البريطانيه. بعد كده بقى بطل قومي. نجح فى انتخابات الرئاسة سنة 1828 وانتخابات سنة 1832 واسس الحزب الديمقراطى

مصادر 

مواليد 1767
وفيات 1845
رؤساء امريكا
عسكريين امريكان
محامين امريكان
قتالين قتلى
امريكان بريطانيين
ماسونيين
شخصيات الحزب الديمقراطى الامريكى
امريكان اسكوتلانديين
امريكان ايرلنديين
قوميين بيض امريكان
بروتستانت امريكان
مارتين فان بورين

مارتين فان بورين (إنجليزى: Martin Van Buren) هوا رئيس امريكا التامن اتولد 5 ديسمبر 1782 فى نيو يورك و مات 24 يوليه 1862 .
اتولى الرياسه لمده واحده من سنة 1837 لسنة 1840 بعد الرئيس اندرو جاكسون اللى كان مارتين النايب بتاعه فى الفتره التانيه لرياسته , وده من سنة 1833 لسنة 1836.

مصادر 

رؤساء امريكا
مواليد 1782
وفيات 1862
شخصيات الحزب الديمقراطى الامريكى
حكام ولاية نيو يورك
امريكان هولانديين
ويليام هينرى هاريسون

ويليام هينرى هاريسون (انجليزى: William Henry Harrison) الرئيس التاسع لامريكا , بقى رئيس امريكا 4 مارس 1841 و لكنه مات بعد شهر واحد من رياسته ,
اتولد 9 فبراير 1773 فى ڤيرچينيا .
فى 4 مارس 1841 وقف يقول الخطاب تاع بداية حكمه , و كان 8445 كلمه وده اطول خطاب فى تاريخ امريكا , وكان الجو وقتها تلج و الخطاب فضل لمدة ساعتين , و ماكانش لابس بالطو ولا جوانتى و لا لحد شابوه , فخد نزلة برد شديده ومات بعد شهر , فى 4 ابريل , وهوا اقل رئيس امريكى قعد فى الحكم .
وكان اول رئيس امريكى يموت و هوا لسه فى الحكم .
وجه بعديه النايب بتاعه جون تيلار .

مصادر 

مواليد 1773
وفيات 1841
رؤساء امريكا
جون تايلر

چون تايلر (إنجليزى: John Tyler) (اتولد:(29 مارس 1790 - مات 18 يناير 1862 ))هوا الرئيس العاشر لامريكا , من سنة 1841 بعد موت هاريسون اللى كان هوا النايب بتاعه , لسنة 1845 .
اتولد جون تيلار 29 مارس 1790 فى ڤيرچينيا , خد شهادته من ويليام اند مارى كوليدج , وبدا دراسته للقانون .
وكان هوا اول نايب لرئيس امريكى يمسك الحكم بعد الرئيس فى تاريخ امريكا .
ومن سنة 1825 لسنة 1827 كان حاكم لولاية ڤيرچينيا . ومن سنة 1827 لسنة 1836 كان سيناتور عن ولاية ڤيرچينيا .

مصادر 

رؤساء امريكا
مواليد 1790
وفيات 1862
نيكولا ساركوزى

نيكولا ساركوزى Nicolas Sarkozy, (اتولد بإسم Nicolas Paul Stéphane Sarközy de Nagy-Bocsa يوم 28 يناير 1955 پاريس) و اسمه الكامل نيكولا پول ستيفان ساركوزى (Nicolas Paul Stéphane Sarközy) سياسى فرنساوى و رئيس فرنسا من 16 مايو 2007 لحد 6 مايو 2012.
كان عمدة (Nuilly -sur -Sein), رئيس المجلس العام لـ اعالى السين (Hauts de seine), وزير الماليه او وزير الميزانيه زى مابيسموها فى فرنسا, وزير الاتصالات, وزير الداخليه, وزير الاقتصاد. خد شهاده فى القانون الخاص سنة 1978.

سياسته الخارجيه 
معروف عن نيكولا ساركوزى ان سياسته الخارجيه نشيطه, ومن المشروعات المهمه بتاعة نيكولا ساركوزى مشروع اتحاد دول البحر المتوسط, اللى عاوز من خلاله يعمل تعاون بين الشطين بتوع البحر المتوسط. فى مجالات زى البيئه و الهجره.
وانه يحاول يساهم فى سلام فى الشرق الاوسط من خلال انه يقعد اسرائيل مع الدول العربيه على ترابيزه واحده. بس المانيا بلغت فرنسا انها مش موافقه على المشروع ده لانه هيكون برا الاتحاد الاوروبى فاضطرت فرنسا انها تعيد نظر فى الموضوع بشكل تانى بحيث ان الاتحاد يضم كل دول الاتحاد الاوروبى كمان مع دول البحر المتوسط.
و تركيا شافت ان الاتحاد بدل عن انضمامها للاتحاد الاوروبى.

سياسته الداخليه بخصوص وضع المرأه 
ساركوزى بيأكد على علمانية فرنسا و بيطالب المهاجرين بالتأقلم على أجواء الحريه السياسيه و الإجتماعيه فى فرنسا, و صرح فى خطبه يوم 22 يونيه 2009 قدام مجلسي البرلمان الفرنساوى فى فرساى جنب باريس إن فرنسا مش ممكن تقبل و جود ستات مسجونه ورا سياج و معزولات عن أى حياة اجتماعيه ومحرومات من الكرامه, و أكد على إن البرقع او الحجاب الكامل مش رمز دينى لكن رمز لإستعباد المرأه و انه مش مترحب بيه فى فرنسا .

شوف كمان 
 كارلا برونى

مواقع خارجيه لها علاقه بالموضوع 
 رأى ساركوزى بخصوص استعباد المرأه: النقاب ليس رمزا دينيا ولا نرحب به فى فرنسا

فهرست وملحوظات 

مواليد 1955
رؤساء فرنسا
وزراء داخليه فرنساويين
سياسيين فرنساويين
محامين فرنساويين
باريسيين
متعلمين فى جامعة پاريس
الحرافيش

الحرافيش او الحرافشه ( مفردها حرفوش و حرنفش ) هى تسميه لطبقه متدنية من الناس كانوا بيعيشوا فى القاهرة فى العصر المملوكى، أشار ليهم مؤرخين كتار زى المقريزى و ابن تغرى بردى و ابن إياس و لحد الجبرتى فى فتره لاحقه.

استعمل الاديب المصرى نجيب محفوظ اسم الحرافيش فى عنوان روايته "ملحمة الحرافيش" (1977). و كان هو و صحابه اللى بيقعدوا معاه على قهوة الفيشاوى يتناقشوا و يتسامروا مسميين نفسهم "الحرافيش ".

ثقافة مصر
تاريخ مصر المملوكيه
مماليك
مصطلحات
روك

الروك مصطلح مصرى قبطى معناه عملية قياس الأراضى و حصرها و تسجيلها و تثمنيها، يعنى تقدير درجة خصوبة تربتها، و على الاسس دى بيتحدد خراجها و ضريبة الدوله المفروضه عليها. دلوقتى بيسموا العمليه دى " فك الزمام و تعديل الضرايب ". من اشهر الروكات التاريخيه اللى اتعملت فى مصر " الروك الحسامى " اللى اتعمل فى عهد السلطان حسام الدين لاجين و اشرف عليه الادارى القبطى " التاج الطويل " ، و " الروك الناصرى " اللى اتعمل فى عهد السلطان الناصر محمد بن قلاوون.

ثقافة مصر
تاريخ مصر المملوكيه
الناصر محمد بن قلاوون
جاك شيراك

چاك شيراك (فرنساوى: Jacques Chirac, نطق: ) اتولد يوم 29 نوفمبر 1932 فى ضواحى پاريس, ومات يوم 26 سپتمبر 2019, سياسى فرنساوى مسك مناصب مهمه كتير فى الجمهوريه الفرنساويه الخامسه, و كان الوزير الاول -رئيس الوزرا- ايام الرئيس فاليرى جيسكار ديستان (Valery Giscard d'Estaing) من 1974 ل1976. چاك شيراك كان الرئيس الخامس للجمهوريه الخامسه و الرئيس الاتنين و عشرين فى تاريخ فرنسا.
مسك الحكم فى فرنسا من 17 مايو 1995 لغاية 16 مايو 2007.
وكان قبل كده عمدة پاريس من سنة 1977 لسنة 1995.

حياته 
چاك شيراك كان وحيد -اخته الكبيره چاكلين Jacqueline ماتت و هيا صغيره قبل ما هوا يتولد- إبتدا دراسته فى مدرسة سانت فيريول Sainte-Féréole بعدها كمل دراسته فى مدرسة ليسيه كارنو Lycée Carnot, بعد كده دخل مدرسة لويس لو جرا Lycée Louis-le-Grand, و فى سنة 1951 دخل معهد الدراسات السياسيه فى پاريس و اتخرج منه 1954. الرئيس جورج بومبيدو (Georges Pompidou) كان بيسميه (mon bulldozer) يعنى انه البولدوزر بتاعه.

رئيس الوزرا 
چاك شيراك كان الوزير الاول -رئيس الوزرا- ايام الرئيس فاليرى جيسكار ديستان من سنة 1974 لسنة 1976. و ايام الرئيس فرانسوا ميتيران من 20 مارس 1986 لغاية 10 مايو 1988

عمدة پاريس 
كان عمدة پاريس من سنة 1977 لسنة 1995.

رئيس فرنسا 
چاك شيراك كان الرئيس الاتنين و عشرين فى تاريخ فرنسا و الرئيس الخامس للجمهوريه الخامسه من يوم 17 مايو سنة 1995 لغاية 16 مايو سنة 2007.

مصادر 

مواليد 1932
رؤساء فرنسا
رؤساء وزرا فرنساويين
وزراء داخليه فرنساويين
عسكريين فرنساويين
باريسيين
فرانسوا ميتيران

فرانسوا ميتيران (فرنساوى: François Mitterrand) اتولد يوم 26 اكتوبر 1916 , كان سياسى فرنساوى و الرئيس الرابع للجمهوريه الخامسه , والرئيس الفرنساوى الواحد وعشرين فى تاريخ فرنسا .
مسك الحكم فى فرنسا من 21 مايو 1981 لغاية 17 مايو 1995 , وكانت مدة الرياسه بتاعته اطول فتره لرئيس فرنساوى (اربعتاشر سنه) ، و جه بعدهُ جاك شيراك، لـ سنة 2007 بعدين اختار الفرنساويين ساركوزى.

مصادر 

مواليد 1916
وفيات 1996
رؤساء فرنسا
وزراء داخليه فرنساويين
سياسيين فرنساويين
عسكريين فرنساويين
محامين فرنساويين
ملحدين فرنساويين
اشتراكيين
لاادريين
مرضى السرطان
مدرسة المشاغبين

مدرسة المشاغبين دى مسرحيه مصريه مشهوره , و بتتكلم عن الاخلاق الوحشه و البوظان اللى بقا موجود ف المدارس ف مصر بعد حرب 67 و بعد الانفتاح الاقتصادى اللى السادات عمله بطريقه كوميديه . المسرحيه نجحت اوى و بتعتبر سبب الشهره الرئيسى لممثلين كبار زى عادل امام و سعيد صالح و يونس شلبى و احمد زكى ، كتبها الكاتب المسرحى على سالم.

الشخصيات الاساسيه 

1- عادل امام شخصية " بهجت الأباصيرى " : القائد بتاع الفصل و زعيم الشله ، مع إنه بيلاقى نفسه ف احيان كتيره (زعيم أونطه) ، عنده كاريزما و بيأثر تأثير جامد ع اللى معاه ف المدرسه ، أبوه من اغنى الناس ف اسكندريه صاحب سلسله أجزخانات معروفه ، و عاوزه يتخرج من المدرسه و يدخل كلية الصيدله و يمسك إدارة الأجزخانات بتاعة العيله ، بس بهجت مش نافع ف التعليم . اللى لعب الدور دا عادل امام .

2-سعيد صالح شخصية " مرسى الزناتى " : صاحب بهجت و دراعه اليمين  ، بس نسوانجى و قليل الادب ، يعنى لا حيا يلجمه ولا أخلاق تردعه ، دايمن ينط علا مدرسة البنات اللى جنب مدرستهم و بيدى البنات دروس خصوصية زى ما بيقول.  ابوه كمان زى ابو بهجت غنى و عنده املاك و عمارات و عربيات ، وعايزه يسيب المدرسه والتعليم و يساعده فى شغله بس مرسى مش راضى

3-يونس شلبى شخصية " منصور ابن الناظر "  صحيح هوه ابن الناظر ، لكنه علاطول مع اصحابه و ف صف اصحابه اللى مجننين ابوه الناظر ، ماحدش بيفهم هو عايز يقول ايه ف اغلب الاوقات و علاطول زى ما بيقولو عليه ( مابيجمعش ) . اللى لعب الدور دا يونس شلبى .

4-احمد زكى شخصية "احمد" ولد مؤدب و متفوق و فقير بعكس كل زمايله اللى فاشلين واغنيا ، 
يتيم  ابوه ميت و امه خياطه بتصرف علا تعليمه . شاعر و بيبيع شعره للى بيحبو عشان الفلوس بس مع كدا عنده مشكله فى مادة العربى عشان الكلام اللى فيه مكلكع و معقد ع الفاضى .عشان كدا بيسقط ف الامتبارات .

5-هادى الجيار شخصية "لطفى" , غاوى غنا و شاطر ف المزيكا و بيعزف جيتار .

6-حسن مصطفى شخصية "عبد المعطى" الناظر  اللى بيعانى من الولاد اللى عنده ف المدرسه و مش عارف بيشتغل فيهم ايه و بيعانى من تصرفات ابنه العجيبه كمان.

7-سهير البابلى شخصية "الانسه عفت" مدرسه الفلسفه الجديده اللى بعتتها الوزاره للمدرسه بيعجب بيها الولاد كلهم و بيذاكرو و بيجتهدو و بينجحو مخصوص عشانها

8-عبدالله فرغلى شخصية "علام الملوانى". مدرس ساذج و بيتهزأ

9-نظيم شعراوى شخصية "مراد الاباصيرى" ابو بهجت الاباصيرى

مزيكة المسرحيه 
مزيكة المسرحيه من تأليف سيد مكاوى، و كمان اُستخدمت مزيكة (Ritual Fire Dance) رقصة النار الشعائريه ل مانويل دى فايا ف واحد من مشاهد المسرحيه، و هو مشهد محاصرة الطلبه لأبله عفت.

لينكات برانيه
 السينما.كوم
https://elcinema.com/work/1010107/

مصادر 
السينما.كوم
https://elcinema.com/work/1010107/

 

مسرحيات مصريه
تخاريف

تخاريف دى مسرحيه مصريه عملها محمد صبحى و هناء الشوربجى و هانى رمزى , و كانت بتتكلم عن اخوات كل واحد فيهم بيتمنى امنيه , واحد اتمنى القوه وبعد كده عرف ان القوه فى التفكير لان اى حيوانات كتير اقوى من البنيادم لكن الانسان بالتفكير بيسيطر عليها .
وواحد اتمنى الجاذبيه لكنه استغلها غلط و ماستفادش بالمزايا اللى عنده .
والبنت اتمنت انها تبقى زى الرجاله لحد لما بقت مسخ .
وواحد اتمنى الفلوس لحد لما اتعلم ان الفلوس مش هيا السعاده ابدا .
وواحد اتمنى انه يبقى متسلط لحد لما بقى مكروه .
و المسرحيه كانت بتناقش الامنيات بطريقه كوميديه .

مسرحيات مصريه
صلاح ابو سيف

صلاح ابو سيف (10 مايو 1915 – 23 يونيه 1996) كان مخرج مصرى كبير

شغل ه 
صلاح ابو سيف عمل افلام كتير عددها بيزيد عن ال 41 فيلم و كتير من افلامه بيعتبروها من كلاسيكيات السينيما المصريه.

اسلوب 
صلاح ابو سيف كان بيتسمى مخرج الواقعيه لانه كان بيقدم الحاره والحتت الشعبيه بالزات بطريقه قريبه من الطبيعى.صلاح ابو سيف اخرج 17 فيلم مقتبسه من روايات و قصص قصيره لادباء مصريين كبار زى فيلم بدايه و نهايه المقتبس عن روايه بنفس الاسم لنجيب محفوظ.

افلام 
من اشهر الافلام اللى عملها
 الفتوه
 فيلم بين السما و الارض
 شباب امرأه
 ريا و سكينه
 القاهره 30 ،
 الزوجه التانيه
 بدايه ونهايه.
 حمام الملاطيلى

لينكات برانيه

مصادر 

مواليد 1915
وفيات 1996
مخرجين مصريين
اشخاص من بنى سويف
ناس من الواسطى
كريمه مختار

كريمه مختار (16 يناير 1934 - 12 يناير 2017) ممثله مصريه ، اسمها الحقيقى (عطيات محمد البدرى) .كانت مرات المخرج الراحل نور الدمرداش و أم الاعلامي معتز الدمرداش .

اهم اعمالها فيلم الحفيد ويا رب ولد , و مسلسل يتربى فى عزو .

فيلموجرافيا 

  
1. الإخوة
مسلسل 2011
(تحت الأعداد)

2. مسيو رمضان مبروك ابو العلمين حمودة
مسلسل 2011 ام عوض

3. حضرة الضابط اخي
مسلسل 2010 إعتماد

4. زهرة وازواجها الخمسة
مسلسل 2010 ام زهرة

5. الحارة
مسلسل 2010

6. الفرح
فيلم 2009 ام زينهم

7. سر السعادة
مسلسل 2009
(جاري انتاجه)

8. سوف احيا
مسلسل 2009
(تحت الأعداد)

9. يتربى فى عزو
مسلسل 2007 ماما نونا

10. لحظات حرجة
مسلسل 2007 حلقتان

11. مهمة صعبة
فيلم 2006 ام سامى

12. المطعم شي توتو
مسلسل 2006
 
13. عايش فى الغيبوبة
مسلسل 2006
 
14. زهور شتويه
مسلسل 2005
 
15. حدث فى الهرم
مسلسل 2004
 
16. العمة نور
مسلسل 2003

17. أدهم و زينات وثلاث بنات
مسلسل 2003

18. رحلة العمر
مسلسل 2003

19. نحن لانزرع الشوك
مسلسل 1999
 
20. مبروك وبلبل
فيلم 1998 زهيرة ام مبروك

21. الحساب
مسلسل 1998
 
22. اسماعيلية رايح جاي
فيلم 1997 ام ابراهيم

23. الشارع الجديد
مسلسل 1996 الام

24. بريق فى السحاب
مسلسل 1996 والدة هارون

25. ابو العلا 90
مسلسل 1996 نعمات

26. الحاوى
مسلسل 1996 ام احمد

27. الفرسان
مسلسل 1994 مربية قطز وهند ووالدة تمام

28. من الذى لا يحب فاطمة
مسلسل 1993

29. البخيل وأنا
مسلسل 1991
 
30. الف ليلة وليلة
مسلسل 1991
 
31. صادوه
مسرحية 1989
 
32. دقات على بابي
فيلم 1989 ام ميرفت

33. امراة مطلقة
فيلم 1987
 
34. سعد اليتيم
فيلم 1985 كرامات

35. برديس
مسلسل 1985 ام برديس

36. دوامة الحياة
مسلسل 1985

37. ابو العلا البشري
مسلسل 1985 نعمات

38. لا اله الا الله - الجزء الاول
مسلسل 1985

39. بداية ونهاية
مسرحية 1985

40. يارب ولد
فيلم 1984 كريمة

41. الليلة المورجوع
فيلم 1984 بهية ام فتحي

42. فيه حاجة غلط
مسلسل 1983

43. الشيطان يعظ
فيلم 1981

44. محمد رسول الله
مسلسل 1981 يوكابد

45. رجل فقد عقله
فيلم 1980 فهيمة مرات احمد

46. وتمضى الايام
فيلم 1980 عديلة

47. اعدام طالب ثانوي
فيلم 1980

48. اصيلة
مسلسل 1980

49. أنقذوا دى العيلة
فيلم 1979
 
50. العيال كبرت
مسرحية 1979 زينب

51. مايوه بنت الاسطي محمود
فيلم 1978
 
52. الضباب
مسلسل 1977

53. بنت الايام
مسلسل 1977 الام

54. وبالوالدين احسانا
فيلم 1976

55. الليلة المورجوع
مسلسل 1976

56. ومضى قطار العمر
فيلم 1975
 
57. الحفيد
فيلم 1974 زينب

58. اميره..حبي أنا
فيلم 1974

59. الرجل والدخان
مسلسل 1973

60. رغبات ممنوعة
فيلم 1972 تفيدة

61. ميرامار
مسرحية 1972

62. الظريف والشهم والطماع
فيلم 1971
 
63. نحن لا نزرع الشوك
فيلم 1970

64. مِن عظماء الاسلام
فيلم 1970 راوية الفيلم

65. الجنه العذراء
مسلسل 1970 بهية

66. ثمن الحرية
فيلم 1967

67. المستحيل
فيلم 1965

68. رحلة الليل
مسلسل إذاعي 1900

69. ابتسمت الدموع
مسلسل إذاعي 1900

70. زهرة العيد
تمثيلية 1900

71. مكان على الارض
مسلسل 1900

72. الحب العظيم
مسلسل 1900

73. صابر يا عم صابر
مسلسل 1900

74. الشاطئ المهجور
مسلسل 1900

75. الدخان
مسرحية 1900 ام حمدي

مواليد 1934
وفيات 2017
ممثلات مصريات
اشخاص من محافظه اسيوط
ناس من مدينة اسيوط
صفاء ابو السعود

صفاء ابو السعود مطربة وممثلة وإعلامية مصرية، تخرجت من معهد الكونسرفتوار سنة 1967، ثم حصلت على دبلوم معهد السينما قسم إخراج سنة 1991، بدأت ممثلة في الإذاعة في برنامج (بابا شارو)، ثم إنتقلت للمسرح وقدمت مع ثلاثى أضواء المسرح (موسيقى في الحي الشرقي، القاهرة في ألف عام، الحرافيش، إنت اللي قتلت عليوة)، عملت أيضًا في السينما ومن أبرز أفلامها (بمبة كشر، المتعة والعذاب، شياطين إلى الأبد)، كما قدمت أغاني للأطفال ومن أشهر أغنياتها (اهلا بالعيد)، كمان كان ليها برنامج على قناة ART أفلام وهو (ساعة صفا) تستضيف فيه مجموعة من مشاهير الفنانين المصريين والعرب., عملت افلام كتير فى بداياتها , ومسلسلات تليفزيون .

و عملت اغانى متميزه مع الاطفال زى اهلا بالعيد , و ياللا نقضى اجازه سعيده , و يااصحابى و صاحباتى .

وهيا متجوزه الشيخ صالح كامل مالك شبكة راديو وتلفزيون العرب ART.

أعمالها

من الأفلام 
 هي والرجال.
 هو والنساء.
 لالا يا حبيبي.
 رضا بوند.
 أوهام الحب.
 المتعة والعذاب.
 عماشة في الأدغال.
 عندما يغني الحب.
 السلم الخلفي.
 البنات والحب.
 الزواج السعيد.
 إمبراطورية المعلم.
 بمبة كشر.
 شياطين إلى الابد.
 المهم الحب.
 ملوك الضحك.
 البحث عن المتاعب.
 غرميات عازب.
 ملك التاكسي.
 أزواج طائشون.
 المزيكا في خطر.
 إلى المأذون يا حبيبي.
 الحلوة والغبي.
 الزوج المحترم.
 أولاد الحلال.
 1978 (فيلم).
 الرغبة والثمن.
 شباب يرقص فوق النار.
 احترس من المجانين.

من المسرحيات 
 أجمل لقاء في العالم.
 أولادنا في لندن.
 موسيكا في الحي الشرقي.

من المسلسلات 
 إلا دمعة حزن.
 النهر والتماسيح.
 ملكة من الجنوب.
 غوايش.
 الخيزران.
 هى و المستحيل.
 برج الحظ.
 ضيوف مزعجين جدا

البرامج 
 أوراق سينمائية
 ساعة صفا
 سهرايه

مواليد 1950
مغنيات مصريات
ممثلات مصريات
اعلاميات مصريات
اعلاميين مصريين
دقهلاويه